(Pljesak)
SIDA je otkrivena 1981., a virus, 1983.
Ovi Gapminder krugovi vam prikazuju
koliko je virus bio raširen 1983. u svijetu,
ili koliko procjenjujemo da je bio.
Ono što je ovdje prikazano su --
na ovoj osi ovdje, postotak zaraženih odraslih osoba.
A na ovoj osi, pokazujem prihode po osobi u dolarima.
Veličina ovih krugova, veličina ovih krugova ovdje,
pokazuje koliko je zaraženih u svakoj od država,
a boja predstavlja kontinent.
Ovdje možete vidjeti da su Sjedinjene Države, 1983.
imale vrlo nizak postotak zaraženih,
no zbog veličine populacije, to je još uvijek velik krug.
Bilo je prilično mnogo zaraženih u Sjedinjenim Državama.
A, ovdje gore, vidite Ugandu.
Oni su imali skoro pet posto zaraženih,
i prilično velik krug bez obzira na to što se radi o maloj državi.
Oni su vjerojatno bili najzaraženija država na svijetu.
No, što se dogodilo?
Sad ste shvatili prikaz,
i sad, u sljedećih 60 sekundi,
pogledat ćemo epidemiju HIV-a u svijetu.
Ali prije toga, imam ovdje novi izum.
(Smijeh)
Učvrsnuo sam snop laser pokazivača.
(Smijeh)
(Pljesak)
Priprema, pozor, sad!
Prvo, imamo brzi porast u Ugandi i Zimbabwe-u.
Oni su išli gore ovako.
U Aziji, prva zemlja koja je bila teško zahvačena je Tajland --
oni su dosegli jedan do dva posto.
Onda, Uganda se počela vraćati natrag,
dok je Zimbabve naglo porastao,
i nekoliko godina kasnije Južna Afrika je imala grozan porast učestalosti HIV-a.
Pogledajte, Indija ima mnogo zaraženih,
ali ima nisku razinu.
Skoro isto se dogodilo ovdje.
Vidite, Uganda se vraća dolje, Zimbabve se spušta,
Rusija je otišla na jedan posto.
U zadnje dvije do tri godine,
mi smo dosegli stabilno stanje HIV epidemije u svijetu.
Za to je trebalo 25 godina.
Ali stabilno stanje ne znači da su se stvari poboljšale,
samo su se prestale pogoršavati.
I jesu -- stabilno stanje je, više ili manje,
da je jedan posto odrasle svjetske populacije zaraženo HIV-om.
To znači 30 do 40 milijuna ljudi,
to je cijela Kalifornija -- svaka osoba,
to je više manje ono što danas imamo u svijetu.
Sada ću napraviti brzo ponavljanje Bocvane.
Bocvana -- zemlja sa gornje srednjim prihodima u južnoj Africi,
ima demokratsku vladu, dobru ekonomiju,
i evo što se tamo dogodilo.
Oni su počeli nisko, onda su jako brzo porasil,
dosegnuli su vrh tamo u 2003.,
a sada su tu dolje.
Ali oni samo padaju polako,
zato što u Bocvani, s dobrom ekonomijom i vladom,
oni mogu davati ljudima terapiju.
I ako osobe koje su zaražene dobivaju terapiju, oni ne umiru od AIDS-a.
Ovi postotci neće se spustiti
zato što ljudi mogu preživjeti 10 do 20 godina.
Tako da sada postoji problem s ovim mjerenjima.
Ali siromašnije zemlje u Africi, one s niskim prihodima ovdje,
tamo stope brže padaju, postotci zaraženih padaju,
zato što ljudi još uvijek umiru.
Bez obzira na PEPFAR, velikodušni PEPFAR,
nisu svi ljudi pod terapijom,
a od onih koji dobivaju terapiju u siromašnijim zemljama,
samo 60 posto su i dalje na terapiji nakon dvije godine.
Nije realistično imati doživotnu terapiju
za sve u najsiromašnijim zemljama.
Ali je jako dobro da se radi to što se radi.
Ali je sada fokus opet na prevenciji.
Samo ako zaustavimo prenošenje
će se svijet moći nositi s HIV-om.
Lijekovi su pre skupi -- da imamo cjepivo,
ili kada ćemo imati cjepivo, to je nešto što bi bilo puno učinkovitije --
ali lijekovi su jako skupi za siromašne.
Ne lijek kao takav, ali terapija
i njega koje je potrebna uz to.
Kada pogledamo uzorak,
jedna stvar je potpuno jasna,
vidite plave krugove
i ljudi kažu da je HIV čest u Africi.
Rekao bih, HIV je drugačiji u Africi.
Naći ćete najvišu stopu HIV-a
u Africi,
a ipak ćete naći Senegal ovdje dolje --
ista stopa kao SAD.
I naći ćete Madagaskar,
i naći ćete puno afričkih zemalja
koje su nisko kao i ostatak svijeta.
Ovo strašno pojednostavljivanje da postoji jedna Afrika
i da se stvari u Africi događaju na jedan način.
To moramo zaustaviti.
Nije puno poštovanja, i nije najpametnije
razmišljati tako.
(Pljesak)
Imao sam sreće živjeti i raditi neko vrijeme u SAD-u.
Utvrdio sam da su Salt Lake City i San Francisco različiti.
(Smijeh)
Tako je i u Africi -- ima puno raznolikosti.
Pa, zašto je tako visoko? Je li to zbog rata?
Nije. Pogledajte ovdje.
Ratni Kongo je ovdje -- dva, tri, četiri posto.
I ovo je mirna Zambija, susjedna zemlja -- 15 posto.
I postoje dobra istraživanja izbjeglica koje izlaze iz Konga --
imaju dva, tri posto zaraženih,
i mirna Zambija -- puno više.
Tu su istraživanja koja jasno pokazuju
da je rat užasan, i da se silovanja događaju,
ali to nije pokretačka sila visokih razina u Africi.
Dakle, je li to siromaštvo?
Ako gledate na makro razini,
čini se, više novca, više HIV-a.
Ali to je vrlo pojednostavljeno,
idemo pogledati Tanzaniju.
Podijelit ću Tanzaniju u pet skupina prihoda,
od najnižih i najviših prihoda,
i evo nas.
Oni s najvišim prihodom, kojima je bolje -- ne bih rekao bogati --
više razine HIV-a.
Razlika pada od 11 posto do 4,
i čak je i veća među ženama.
Postoji puno stvari u koje smo vjerovali, koje sad dobro istraživanje,
koje rade afričke institucije i istraživači
zajedno s međunarodnim istraživačima, pokazuju da to nije slučaj.
Ovo je razlika unutar Tanzanije.
I ne mogu izbjeći Keniju.
Pogledajte Keniju.
Podijelio sam Keniju prema provincijama.
Evo ga.
Pogledajte razliku unutar jedne Afričke zemlje --
ide od vrlo niske razine do vrlo visoke,
i većina provincija u Keniji je poprilično skromna.
Pa, o čemu se radi?
Zašto su ovako visoke razine u nekim zemljama?
Pa, učestalije je s više partnera,
manje se koriste kondomi,
i tu je disparitet u snošaju --
to jest, stariji ljudi imaju snošaj s mlađim ženama.
Vidimo više razine kod mlađih žena nego mlađih muškaraca
u mnogim ovim zemljama s visokim stopama.
Ali gdje su oni smješteni?
Zamijenit ću krugove kartom.
Pogledajte, visoka stopa od 4 posto čitave populacije,
i oni drže 50 posto zaraženih HIV-om.
HIV postoji posvuda u svijetu.
Imate krugove po čitavom svijetu.
Brazil ima mnoge zaražene HIV-om.
Arapske zemlje ne toliko, ali Iran je poprilično visok.
Imaju ovisnost o heroinu i prostituke u Iranu.
Indija ima mnogo jer ih je puno.
Jugoistočna Azija i tako dalje.
Ali postoji jedan dio Afrike --
i teška stvar je, u isto vrijeme,
ne raditi jedinstvenu izjavu o Africi,
ne doći do jednostavnih ideja zašto je to tako, s jedne strane.
S druge strane, pokušajte reći da to nije slučaj,
jer postoji znanstveni konsenzus o ovom uzorku.
UNAIDS je prikazao dobre podatke, napokon,
o širenju HIV-a.
Moglo bi biti potpomaganje.
Mogle bi biti vrste virusa.
Moglo bi biti da postoje druge stvari
koje uzrokuju učestalije prenošenje.
Napokon, ako ste potpuno zdravi i imate heteroseksualne odnose,
rizik infekcije u jednom snošaju je jedan nasprama 1.000.
Ne zaključujte na prečac kako
se ponašati večeras i tako dalje.
(Smijeh)
Ali -- i ako ste u nepovoljnoj situaciji,
više seksualno prenosivih bolesti, može biti 1 naprema 100.
Ali mislimo da bi to moglo biti potpomaganje.
A što je to potpomaganje?
U Švedskoj, nemamo potpomaganje.
Imamo serijsku monogamiju.
Vodka, Nova Godina -- novi partner za proljeće.
Vodka, Ljetna noć -- novi partner za jesen.
Vodka -- i tako dalje, znate?
I skupite velik broj bivših.
I imamo užasne epidemije klamidije --
užasne epidemije klamidije koje su tu godinama.
HIV ima vrhunac tri do šest tjedana nakon infekcije
i zato, imati više partnera u jednom mjesecu
je puno opasnije za HIV od drugih.
Vjerojatno, to je kombinacija ovoga.
I ono što me čini sretnim jest da se krećemo
prema činjenicama kada gledamo ovo.
Možete dobiti ovaj graf, besplatno.
Stavili smo podatke UNAIDSA na Gapminder stranicu.
I nadamo se da kada budemo djelovali na globalne probleme u budućnosti
nećemo samo imati srca,
nećemo samo imati novca,
već ćemo koristiti i mozak.
Hvala vam puno.
(Pljesak)